**ΝΟΜΟΣΧΕΔΙΟ ΜΕ ΤΙΤΛΟ**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΛΕΓΧΟΥ ΤΗΣ ΡΥΠΑΝΣΗΣ ΤΗΣ ΑΤΜΟΣΦΑΙΡΑΣ ΝΟΜΟΥΣ ΤΟΥ 2002 ΕΩΣ 2021**

|  |  |  |
| --- | --- | --- |
| Προοίμιο. | Για σκοπούς, μεταξύ άλλων, ορθότερης εναρμόνισης με το άρθρο 16 της πράξης της Ευρωπαϊκής Ένωσης με τίτλο - | |
|  |  | |
| Επίσημη Εφημερίδα  της Ε.Ε.:  L 313,  28.11.2015,  σ. 1 | «οδηγία (ΕΕ) 2015/2193 του Ευρωπαϊκού Κοινοβουλίου και του Συμβουλίου της 25ης Νοεμβρίου 2015 για τον περιορισμό των εκπομπών ορισμένων ρύπων στην ατμόσφαιρα από μεσαίου μεγέθους μονάδες καύσης», | |
|  |  | |
|  | Η Βουλή των Αντιπροσώπων ψηφίζει ως ακολούθως: | |
|  |  | |
| Συνοπτικός τίτλος.  187(Ι) του 2002  85(Ι) του 2007  10(Ι) του 2008  79(Ι) του 2009  51(Ι) του 2013  180(Ι) του 2013  114(I) του 2018  97(I) του 2020  126(Ι) του 2021. | 1. Ο παρών Νόμος θα αναφέρεται ως ο περί Ελέγχου της Ρύπανσης της Ατμόσφαιρας (Τροποποιητικός) Νόμος του 2022 και θα διαβάζεται μαζί με τους περί Ελέγχου της Ρύπανσης της Ατμόσφαιρας Νόμους του 2002 έως 2021 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ελέγχου της Ρύπανσης της Ατμόσφαιρας Νόμοι του 2002 έως 2022. | |
|  |  | |
| Τροποποίηση του άρθρου 8 του βασικού νόμου. | 2. Το άρθρο 8 του βασικού νόμου τροποποιείται με την αντικατάσταση, στην παράγραφο (β) του εδαφίου (1) αυτού, της λέξης και του αριθμού «πέντε (5)» (τρίτη και τέταρτη γραμμή) με τη λέξη και τον αριθμό «δέκα (10)». | |
|  |  | |
| Τροποποίηση του άρθρου 26 του βασικού νόμου. | 3. Το άρθρο 26 του βασικού νόμου τροποποιείται με την αντικατάσταση του εδαφίου (2) αυτού, με το ακόλουθο νέο εδάφιο (2):  «(2) Κάθε πρόσωπο το οποίο παραβαίνει ή παραλείπει να συμμορφωθεί προς τις διατάξεις των άρθρων 8(1) έως 8(7), 11, 12, 15, 20(1), 20(4) και 31 του παρόντος Νόμου και/ή των Κανονισμών που εκδίδονται με βάση αυτόν, είναι ένοχο αδικήματος και, σε περίπτωση καταδίκης, υπόκειται σε ποινή φυλάκισης που δεν υπερβαίνει τα τρία (3) έτη ή σε χρηματική ποινή που δεν υπερβαίνει τα πεντακόσια χιλιάδες ευρώ (€500.000) ή και στις δύο αυτές ποινές.». | |
|  |  | |
| Τροποποίηση του βασικού νόμου με την προσθήκη του νέου άρθρου 26Α. | 4. Ο βασικός νόμος τροποποιείται με την προσθήκη, αμέσως μετά το άρθρο 26 αυτού, του ακόλουθου νέου άρθρου 26Α: | |
|  | |
| «Εξώδικη ρύθμιση αδικημάτων. | 26Α.-(1)(α) Επιθεωρητής που έχει εύλογη αιτία να πιστεύει ότι οποιοδήποτε πρόσωπο διαπράττει ή έχει διαπράξει οποιοδήποτε αδίκημα κατά παράβαση των διατάξεων του άρθρου 15, του εδαφίου (4) του άρθρου 20 και των εδαφίων (1) και (2) του άρθρου 26, έχει εξουσία να προβεί σε εξώδικη ρύθμιση του αδικήματος.  (β) Το ποσό της εξώδικης ρύθμισης που καθορίζει ο Επιθεωρητής είναι ανάλογο με τη σοβαρότητα του αδικήματος αλλά δεν υπερβαίνει τα τέσσερις χιλιάδες ευρώ (€4.000).  (γ) Όταν ο Αρχιεπιθεωρητής έχει εύλογη αιτία να πιστεύει ότι οποιοδήποτε πρόσωπο διαπράττει ή έχει διαπράξει οποιοδήποτε σοβαρό αδίκημα, σύμφωνα με την κρίση του, κατά παράβαση των διατάξεων του άρθρου 15, του εδαφίου (4) του άρθρου 20 και των εδαφίων (1) και (2) του άρθρου 26, έχει εξουσία να προβεί σε εξώδικη ρύθμιση του αδικήματος.  (δ) Το ποσό της εξώδικης ρύθμισης που καθορίζει ο Αρχιεπιθεωρητής είναι ανάλογο με την σοβαρότητα του αδικήματος αλλά δεν υπερβαίνει τα είκοσι χιλιάδες ευρώ (€20.000).  (2) Για τους σκοπούς της εξώδικης ρύθμισης που αναφέρεται στο εδάφιο (1), ο Επιθεωρητής επιδίδει στο πρόσωπο που πιστεύει ότι διέπραξε το αδίκημα σχετική ειδοποίηση στην οποία καθορίζεται το αδίκημα και ο χρόνος της διάπραξής του, καθώς επίσης και το χρηματικό ποσό που το πρόσωπο αυτό καλείται να καταβάλει.  (3) Αν η πράξη ή η παράλειψη, την οποία ο Επιθεωρητής θεωρεί, σύμφωνα με τις διατάξεις του εδαφίου (1) ότι συνιστά αδίκημα, επαναληφθεί για δεύτερη φορά ή δεν τερματιστεί εντός σαράντα οκτώ (48) ωρών από την ώρα επίδοσης της ειδοποίησης της εξώδικης ρύθμισης, τότε ο Επιθεωρητής δύναται να καθορίζει ποσό εξωδίκου προστίμου διπλάσιο του ποσού που καθορίστηκε κατά την πρώτη παράβαση και σε περίπτωση που η πράξη ή η παράλειψη επαναληφθεί για τρίτη φορά, τότε ο Επιθεωρητής προβαίνει στις αναγκαίες ενέργειες για δίωξη του παραβάτη ενώπιον δικαστηρίου.  (4) Τηρουμένων των διατάξεων του εδάφιου (3), αν η πράξη ή η παράλειψη την οποία ο Επιθεωρητής θεωρεί σύμφωνα με το εδάφιο (1) ότι συνιστά αδίκημα, δεν τερματιστεί σύμφωνα με τις οδηγίες του εντός σαράντα οκτώ (48) ωρών, τότε για κάθε μέρα που η πράξη ή η παράλειψη συνεχίζεται ή επαναλαμβάνεται θεωρείται ότι διαπράττεται νέο αδίκημα, για το οποίο ο Επιθεωρητής πρέπει να προβαίνει στις αναγκαίες ενέργειες για δίωξη του παραβάτη ενώπιον δικαστηρίου.  (5) Κάθε ποσό που καταβάλλεται με βάση τα εδάφια (1) ή (2) θεωρείται χρηματική ποινή που επιβλήθηκε λόγω καταδίκης για το σχετικό αδίκημα.  (6) Με την καταβολή του ποσού που αναφέρεται πιο πάνω, ο Επιθεωρητής εκδίδει σχετική απόδειξη στο πρόσωπο που το καταβάλει στην οποία αναγράφονται και τα εξής:  (α) το όνομα του προσώπου που πιστεύεται ότι διέπραξε το αδίκημα,  (β) συνοπτική αναφορά του αδικήματος,  (γ) ο τόπος και η ημερομηνία διάπραξης του αδικήματος, και  (δ) το ποσό που καταβλήθηκε.  (7) Τηρουμένων των διατάξεων του εδαφίου (3), αν το χρηματικό ποσό που αναφέρεται στο εδάφιο (1) ή (3) καταβληθεί πριν από την περίοδο δεκατεσσάρων (14) ημερών από την ημερομηνία έκδοσης της ειδοποίησης, ουδεμία ποινική δίωξη ασκείται αναφορικά με τη διάπραξη του σχετικού αδικήματος.  (8) Τηρουμένων των διατάξεων του εδαφίου (3), μετά την εξώδικη ρύθμιση του αδικήματος, την καταβολή του ποσού και την έκδοση της απόδειξης όπως αναφέρεται πιο πάνω, δεν χωρεί οποιαδήποτε περαιτέρω ποινική διαδικασία σχετικά με το αδίκημα και η προσαγωγή στο δικαστήριο της απόδειξης που αναφέρεται στο εδάφιο (6) αποτελεί πλήρη απόδειξη των γεγονότων που αναφέρονται σε αυτήν και συνεπάγεται την απαλλαγή του κατηγορούμενου.  (9) Η εξώδικη ρύθμιση αδικήματος και η καταβολή του σχετικού ποσού σύμφωνα με τις πιο πάνω διατάξεις δεν θεωρείται ως καταδίκη. Σε περίπτωση όμως καταδικαστικής απόφασης για διάπραξη άλλου παρόμοιου αδικήματος, το δικαστήριο μπορεί να λάβει υπόψη τα πιο πάνω γεγονότα για σκοπούς επιμέτρησης της ποινής.  (10) Σε περίπτωση που περιέλθουν στην αντίληψη του νέα στοιχεία που να το δικαιολογούν, ο Αρχιεπιθεωρητής, παρέχοντας γραπτώς την απαραίτητη αιτιολόγηση και τεκμηρίωση, δύναται να αποσύρει ή να τροποποιήσει την ειδοποίηση εξώδικης ρύθμισης αδικήματος.». |
|  |  | |
| Έναρξη ισχύος. | 5. Ο παρών Νόμος τίθεται σε ισχύ από την ημερομηνία δημοσίευσής του στην Επίσημη Εφημερίδα της Δημοκρατίας. | |